title: Priporočilo SKLEP SVETA Odobritev vzajemne pomoči Romuniji�OBRAZLOŽITVENI MEMORANDUM Priporočilo SKLEP SVETA Odobritev vzajemne pomoči Romuniji

text:
|

52011PC0183

	[pic] | EVROPSKA KOMISIJA |Bruselj, 7.4.2011COM(2011) 183 konč.PriporočiloSKLEP SVETAOdobritev vzajemne pomoči Romuniji  OBRAZLOŽITVENI MEMORANDUMUVODRomunski organi so 6. marca 2009 zaprosili EU za srednjeročno finančno pomoč ter Mednarodni denarni sklad (v nadaljnjem besedilu: MDS) in Svetovno banko za dodatno dopolnilno pomoč zaradi znatno povečanega strahu pred tveganjem med svetovno gospodarsko krizo, katerega posledice so manjši prilivi kapitala, pritiski na devizni tečaj in vedno bolj omejen dostop do trga obveznic za zadolževanje javnega sektorja. Evropska komisija (v nadaljnjem besedilu: Komisija) je skupaj s predsedstvom Sveta 9. marca 2009 razglasila, da je EU pripravljena sodelovati z MDS pri usklajenem finančnem svežnju, s katerim bi se podprla vzdržnost plačilne bilance v Romuniji. Vendar je bilo poudarjeno, da bo finančna pomoč pogojena z izvajanjem podpornega programa politike. Ta program, ki je bil Komisiji in MDS poslan 28. aprila 2009 v obliki pisma o nameri, je bil osredotočen na ublažitev učinkov izrazitega zmanjšanja prilivov zasebnega kapitala in hkrati na izvajanje političnih ukrepov za obvladovanje zunanjih in fiskalnih neravnovesij ter krepitev finančnega sektorja. Na podlagi usklajenega finančnega svežnja, podprtega s tem programom, so se matične institucije devetih največjih bank v tuji lasti, ki so bile ustanovljene v Romuniji, v okviru pobude za usklajevanje evropskih bank zavezale k ohranjanju svoje skupne izpostavljenosti do Romunije na visoki ravni. Svet Evropske unije je 6. maja 2009 v povezavi z aranžmajem MDS „stand-by“ v višini 11,4 milijarde SDR, ki je bil odobren 4. maja 2009, ter dodatno pomočjo Svetovne banke, EIB in EBOR v višini do 2 milijard EUR Romuniji odobril vzajemno pomoč in zagotovil srednjeročno finančno pomoč EU v višini do 5 milijard EUR[1]. Evropska unija in Romunija sta 23. junija 2009 sklenili memorandum o soglasju, v katerem so bili natančno določeni konkretni politični ukrepi, ki naj bi se izvajali v programskem obdobju in pred izplačilom vsakega od petih obrokov posojila EU.Službe Komisije so med oktobrom 2009 in februarjem 2011 izvajale misije pregledov za oceno napredka v zvezi s pogoji, na katere je vezana srednjeročna finančna pomoč EU. Na podlagi ugotovitev teh misij je Komisija sklenila, da so bili pogoji za izplačilo petih obrokov posojila EU na splošno izpolnjeni. Med prvim in petim obrokom so bili memorandumu o soglasju priloženi skupno štirje dodatki, ki so odražali učinek sprememb v gospodarskem okolju in dodatnih ukrepov strukturne reforme.Po obsežnih razpravah s službami Komisije in osebjem MDS med misijo, ki je potekala od 25. januarja do 8. februarja 2011 v Bukarešti, so romunski organi 17. februarja 2011 zaprosili za preventivno srednjeročno finančno pomoč EU v višini do 1,4 milijarde EUR, s katero bi se lahko še naprej izvajal vladni program gospodarskih reform. Nova pomoč bi se tako kot prejšnja zagotovila v povezavi z aranžmajem MDS „stand-by“ v višini 3,09 milijarde SDR, ki bi ga Romunija prav tako obravnavala kot preventivnega, in posojili Svetovne banke. Zato bi se s skupaj zagotovljeno preventivno pomočjo lahko ustrezno obravnavali preostale resne grožnje plačilni bilanci Romunije ter s tem povezana tveganja v zvezi z gospodarsko in finančno stabilnostjo za Romunijo in njene glavne trgovinske partnerje v EU.MAKROEKONOMSKI RAZVOJ IN OBETIPo 7,1-odstotnem padcu BDP v letu 2009 in dodatnem 1,3-odstotnem padcu v letu 2010 je vedno več pozitivnih znakov, ki kažejo na povečevanje zaupanja in izboljševanje dejavnosti. Podatki iz zadnje raziskave potrjujejo trend povečevanja gospodarskega zaupanja. Industrijska proizvodnja se je v letu 2010 povečala za 5,5 %. Podobno se je število novih industrijskih naročil v drugi polovici leta 2010 v povprečju povečalo za 25 % v primerjavi s predhodnim letom. Obseg izvoza se še naprej vztrajno povečuje (za 27,3 % v letu 2010 v vrednosti RON). Medtem ko se je obseg gradbene dejavnosti v decembru 2010 močno povečal, na trgovino na drobno še vedno vplivata povišanje DDV in znižanje plač v javnem sektorju. Zmerna rast plač (povprečna neto mesečna plača se je v decembru povišala za 1,3 % v primerjavi s predhodnim letom) izraža izboljšave na trgu dela in bo spodbudila potrošnjo. Čeprav se je število registriranih brezposelnih v januarju 2011 še naprej zmanjševalo, se bo stopnja brezposelnosti v prvi polovici leta verjetno povečala zaradi učinka novih obveznosti v zvezi z registracijo za brezposelne osebe.Pričakuje se, da se bo trend v gospodarstvu leta 2011 spremenil, pri čemer se napoveduje, da se bo realni BDP povečal za 1,5 %. Po velikem zmanjšanju naložb podjetij v letih 2009 in 2010 bi se te morale povečati, saj se povečuje zunanje povpraševanje, stopnje izkoriščenosti zmogljivosti v proizvodnem sektorju pa so skoraj dosegle ravni iz leta 2008, ki so bile najvišje v zgodovini. Pričakuje se, da bosta velik izvoz in povečanje števila industrijskih naročil podjetja spodbudila k naložbam, tudi če je tveganje še vedno precej visoko. Gradnja stanovanjskih objektov bo verjetno še naprej omejena, ker kreditna dejavnost ostaja nizka, pri čemer se pričakuje, da se bodo cene nepremičnin še dodatno stabilizirale. Pričakuje se, da se bo potrošnja gospodinjstev po znatnem znižanju v letih 2009 in 2010 to leto počasi povečala, spodbudila pa jo bo prilagoditev plač navzgor v javnem sektorju (za 15 % po 25-odstotnem znižanju julija 2010) in industriji, kjer se je dejavnost znatno povečala. Močnejše zvišanje preprečujejo stalno fiskalno omejevanje, visoko razmerje odplačevanja dolga in prihodka ter omejeno povečanje posojil gospodinjstev zaradi visoke stopnje slabih posojil v majhnih bančnih poslih. Za leto 2012 je napovedana 4-odstotna realna gospodarska rast. Pričakuje se, da se bo rast postopoma širila, pri čemer bo imelo domače povpraševanje odločilno vlogo pri oživitvi gospodarstva. Izdatki za zasebno potrošnjo se bodo verjetno povečali hitreje zaradi izboljšanja bilanc stanja gospodinjstev na podlagi dodatnih zvišanj plač in dodatnega povečanja stopenj zaposlenosti.Inflacija je najvišjo vrednost dosegla decembra 2010, in sicer 8,0 % (medletna ocena), zaradi znatnih povišanj na področju posrednega obdavčenja. To je precej nad ciljno stopnjo inflacije, in sicer 3,5 % ± 1 odstotna točka, ki jo je za konec leta 2010 določila Narodna banka Romunije (v nadaljnjem besedilu: NBR). V prvi polovici leta 2010 je bila inflacija visoka zaradi višjih trošarin za tobačne izdelke in višjih cen goriva, pri čemer je povprečna letna inflacija znašala 4,5 %, inflacija harmoniziranega indeksa cen življenjskih potrebščin pri nespremenjenih davkih pa je znašala približno 2 %. V tretjem četrtletju se je inflacija povečala na 7,5 % zaradi povišanja DDV in cen živil. Pričakuje se, da se bo v drugi polovici leta 2011 inflacija postopoma vrnila v okvir ciljne vrednosti, ki jo je določila NBR (3,0 % ± 1 odstotna točka), ker učinki cen, povezani z zvišanji posrednih davkov, počasi izginjajo.NBR od maja 2010 ohranja ključno obrestno mero stabilno. Kljub temu so bile v zadnjih mesecih kratkoročne obrestne mere zaradi izjemne likvidnosti na medbančnem trgu veliko nižje kot ključna obrestna mera NBR. Kljub upadanju obrestnih mer na denarnih trgih rast posojil zasebnemu sektorju še vedno ostaja nizka zaradi neugodnih cikličnih pogojev in strožjih standardov bančnih posojil. Monetarna politika se še naprej sooča z zahtevnimi izzivi. Ponavljajoče se prekoračitve ciljnih vrednosti inflacije lahko vplivajo na verodostojnost NBR, čeprav na velik del nedavnih dvigov cen ni mogla neposredno vplivati. Previden pristop NBR k sproščanju monetarne politike v drugi polovici leta 2010 je bil utemeljen zaradi možnih sekundarnih učinkov visoke inflacije, povezane z DDV. Za realnejša pričakovanja glede inflacije bo NBR nadaljevala z aktivno komunikacijsko politiko.JAVNE FINANCEProračunski primanjkljaj je v letu 2010 znašal 6,5 % BDP v denarni vrednosti, kar je nad ciljnim primanjkljajem, in sicer 6,8 % BDP. Prihodki so se v letu 2010 povečali za 7,2 % ter izražajo dodaten prihodek zaradi povišanja stopnje DDV na 24 % in iz trošarin ter nedavčnih prihodkov, ki so se povečali za 28,2 %. V nasprotju s tem so se prihodki od davka od dobička v letu 2010 znižali za 17,4 % zaradi zapoznelega učinka krize. Poleg tega so se tudi prispevki za socialno varnost in davek na prihodek zmanjšali za 4,5 % in 3,2 %. Nominalni izdatki so se leta 2010 povečali za 4,2 % zaradi povišanj v drugih transferjih, socialnem varstvu ter na področju blaga in storitev. Zadnje se lahko delno pojasni z odplačevanjem zaostankov v plačilih v zdravstvenem sektorju v vrednosti 2 milijard RON v septembru. Znižanja izdatkov so bila največja na področju kapitalske porabe, kjer so se v letu 2010 zmanjšali za 11,7 %, sledili so odhodki za zaposlene, ki so se zmanjšali za 8,6 %, in subvencije, ki so bile nižje za 6,7 %.Službe Komisije predvidevajo, da je Romunija dosegla tudi ciljni primanjkljaj na podlagi ESR za leto 2010, vendar je treba to v naslednjih mesecih še potrditi. Kljub temu je treba opozoriti, da se bo zaradi prerazvrstitve več podjetij v državni lasti v sektor države septembra 2010 in aprila 2011 s strani Eurostata primanjkljaj povečal za vsaj 0,5 % BDP, dokler ne bo primanjkljaj zadevnih podjetij v državni lasti odpravljen. Odvisno od javnofinančnega stanja v letu 2011 bo zaradi tega morda potrebna prilagoditev ciljnega primanjkljaja za leto 2011, pri kateri se bodo te razmere upoštevale. Tako bodo v zvezi s tem morda potrebna dodatna prizadevanja, da bo leta 2012 v skladu z veljavnimi priporočili Sveta v okviru postopka v zvezi s čezmernim primanjkljajem dosežen primanjkljaj, ki bo nižji od 3 % BDP na podlagi ESR.Zaostanki v domačih plačilih so bili do konca leta 2010 zmanjšani, organi pa so se zavezali, da jih bodo ohranjali na nizki ravni celo leto 2011. Zaostanki v domačih plačilih (starejši od 90 dni) so konec leta 2010 skupaj znašali 1, 1 milijarde RON (0,2 % BDP), kar je manj kot konec leta 2009, ko so znašali 1,6 milijarde RON (0,3 % BDP). Do zaostankov v plačilih prihaja zlasti na lokalni ravni države (približno 84 % vseh zaostankov v plačilih konec leta 2010) in v manjšem obsegu v zdravstvenem sektorju, vključno z bolnišnicami. Čeprav je zaostanke v plačilih na lokalni ravni države težje nadzorovati, bi se moralo stanje z novim zakonom o financah na lokalni ravni države, ki je začel veljati 1. januarja 2011, izboljšati. Po odplačilu zaostankov v plačilih v zdravstvenem sektorju v višini 2 milijard RON (0,4 % BDP) septembra 2010 je njihova raven nizka, razen v bolnišnicah.Dodatna reforma zdravstvenega sektorja bo ključna za dolgoročno preprečevanje ponovnih zaostankov v plačilih na tem področju. Cilj je zagotoviti učinkovit zdravstveni sistem, ki deluje v okviru dodeljenih proračunskih sredstev. Ukrepi, ki se izvajajo in ki se bodo izvajali, vključujejo uvedbo sistema doplačevanja na podlagi ugotovljenega premoženjskega stanja, odpravo obveznega sklepanja pogodb z vsemi bolnišnicami, ki velja za zdravstveni sklad, in reformo paketa javno zagotovljenih storitev, da se izključi kritje nenujnih zdravstvenih storitev. Svetovna banka zagotavlja tehnično pomoč v zvezi s temi zadevami in jo bo zagotavljala tudi v prihodnosti. Poleg tega bo ministrstvo za finance spremljalo agregatne podatke za proračune bolnišnic, da bodo skladni z načrtovanimi javnofinančnimi izdatki. Če ne bodo skladni, bo skupaj za ministrstvom za zdravje sprejelo ukrepe, da se prepreči kopičenje zaostankov v plačilih na ravni bolnišnic.Organi si še naprej prizadevajo, da bi leta 2011 proračunski primanjkljaj znašal 4,4 % BDP v denarni vrednosti (kar je manj kot 5 % BDP na podlagi ESR). Sprejeli in uzakonili so proračun za leto 2011 ter srednjeročno proračunsko strategijo za obdobje 2011–2013. Kar zadeva prihodke, bodo vsi glavni davki ostali nespremenjeni, da se zagotovi predvidljivost. Kar zadeva izdatke, so sredstva za plače v proračunu omejena na 39 milijard RON, kar ne vključuje prispevkov za socialno varnost za vojaško dejavnost (1,6 milijarde RON), ki jih bo država zaradi novega zakona o pokojninah plačevala od tega leta. Po začasnem nujnem 25-odstotnem znižanju plač v javnem sektorju sredi leta 2010, ki je bilo potrebno za ustrezno zmanjšanje proračunskega primanjkljaja, so se plače v javnem sektorju povišale za 15 % v primerjavi z njihovo ravnjo iz decembra 2010. Vendar je bilo to povišanje izravnano z ukinitvijo 13. plače in regresa za letni dopust. Poleg tega se je število zaposlenih v javnem sektorju zmanjšalo za 20 000 več, kot bi bilo potrebno glede na skupna sredstva za plače. Drugi ukrepi, vključeni v proračun za leto 2011, zajemajo ohranitev zamrznitve pokojnin, nadaljnje zmanjševanje števila zaposlenih v javnem sektorju s politiko nadomestitve le enega od sedmih odhajajočih zaposlenih in ukinitev subvencij za gretje. Poleg tega bi moral biti z reformo pokojninskega sistema skupaj z zakonom o poenotenih plačah in preoblikovanju zdravstvenega sektorja ustvarjen velik prihranek.Organi si bodo tudi za leto 2012 prizadevali, da bi bil njihov primanjkljaj nižji od 3 % BDP na podlagi ESR, vendar bodo potrebni dodatni ukrepi. Gospodarske napovedi Komisije iz jeseni 2010, ki temeljijo na predpostavki o nespremenjeni politiki, so že pokazale potrebo po dodatnem prizadevanju v višini 0,5 % BDP. Vendar bodo morda potrebni tudi pomembnejši ukrepi zaradi prerazvrstitve podjetij v državni lasti, ki so ustvarjala izgubo, v sektor države, zaradi česar bo verjetno potrebno skupno dodatno prizadevanje za prilagoditev v višini 1 % BDP. Prav tako bo treba preučiti nadaljnje omejevanje izdatkov, vključno s plačami in bonusi.Cilj predlaganega preventivnega programa bo tudi dodatna okrepitev sistema za upravljanje proračuna. Izvajanje zakona o fiskalni odgovornosti in sprejetje srednjeročne fiskalne strategije bi morala prispevati k izboljšanju postopka priprave proračuna. Poleg tega je treba izboljšati načrtovanje investicijskih izdatkov na centralni ravni države. Čeprav so javna proračunska sredstva za kapitalsko porabo precejšnja (za leto 2011 je namenjenega 7,2 % BDP), so rezultati bolj slabi, kar kaže, da so bile te naložbe precej neučinkovite. Poleg tega se je v prejšnjih letih začelo zelo veliko število investicijskih projektov brez zagotovitve potrebnih sredstev za njihovo dokončanje. Zato so sredstva, ki so trenutno na voljo za kapitalsko porabo, slabo razporejena na (pre)veliko število nedokončanih projektov. Delovna skupina pod vodstvom predsednika vlade bo pripravila seznam prednostnih investicijskih projektov, za katera bo v naslednjih 3–5 letih na voljo financiranje v višini, ki bo določena v posodobljeni fiskalni strategiji za obdobje 2011–2014. Poleg tega se bosta izboljšala spremljanje in ocenjevanje investicijskih projektov na centralni ravni države z okrepitvijo enote za spremljanje javnih naložb pri ministrstvu za javne finance in izboljšanjem zbirke podatkov o kapitalskih naložbah, ki jo upravlja ministrstvo. Morda bo potrebna tudi tehnična pomoč držav članic EU. Ministrstvo za javne finance bo pripravljalo četrtletna poročila vladi o stanju tekočih in načrtovanih investicijskih projektov, pri čemer bo vlada ta poročila obravnavala in sprejela ukrepe za odpravo morebitnih fiskalnih odstopanj ali drugih težav v zvezi z izvrševanjem proračuna. Poleg tega se bo na področju kapitalske porabe postopoma prešlo z naložb, ki se v celoti financirajo z domačimi sredstvi, na naložbe, ki se sofinancirajo s sredstvi EU, kar bi prav tako moralo prispevati k boljšemu črpanju sredstev EU.FINANčNI TRGIRomunski finančni trgi so od sredine leta 2010 dobro delovali, čeprav so razmere še vedno negotove. Zdi se, da so imeli stalni pretresi na obrobju euroobmočja majhen neposreden vpliv na romunske trge. Finančne težave so bile ublažene z izboljšanjem pričakovanj na svetovnem trgu in v določenem obsegu s pričakovanjem nadaljevalnega programa EU/MDS za Romunijo. V zadnjih mesecih je bil menjalni tečaj stabilen in je znašal približno 4,20–4,30 RON/EUR. Potem ko so do sredine leta 2010 razmiki kreditnih zamenjav za državne dolžniške instrumente dosegli vrhunec z malo nad 400 bazičnimi točkami, je njihova vrednost od oktobra 2010 približno 300 bazičnih točk (nižja kot v Grčiji, na Irskem, Portugalskem in Madžarskem). Borzni indeks BET je bil v četrtem četrtletju leta 2010 bolj ali manj nespremenjen, v januarju pa je ponovno zrasel. Donosnost na dražbah domačih enoletnih zakladnih menic je v januarju in februarju 2011 padla precej pod 7 % na leto, kar kaže na nižje stroške refinanciranja za proračun kot v večini leta 2010. Dobičkonosnost bančnega sektorja je bila manjša zaradi poslabšanja kakovosti sredstev. Delež slabih posojil se je do konca leta 2010 povečal na 11,9 % v primerjavi s 7,9 % konec leta 2009. Zaradi trendov pri oslabljenih sredstvih je dobičkonosnost bančnega sektorja manjša, do konca leta pa je sektor ustvaril neto izgubo (donosnost kapitala je bila negativna, in sicer –1 %). Kljub temu so banke ohranile zadostne kapitalske rezerve, pri čemer je bil količnik kapitalske ustreznosti za sistem nad 14 %. Kljub temu da je bila od oktobra 2010 zaveza o izpostavljenosti zmanjšana na 95 % ravni iz marca 2009, so matične banke, vključene v pobudo za usklajevanje evropskih bank („dunajska pobuda“), svojo izpostavljenost ohranile na ravni, podobni ravni iz marca 2009 (98 % od konca januarja 2011).PLAčILNA BILANCA IN ZUNANJE FINANčNE ZAHTEVEV sedanjem stanju sredstev na računu je vknjižen primanjkljaj v višini 4,2 % BDP v letu 2010. Prilivi zasebnega kapitala se postopoma povečujejo. To je omogočilo, da so se devizne rezerve kopičile hitreje, kot se je pričakovalo, in so zdaj na zadovoljivih ravneh (približno 130 % kratkoročnega dolga). Po sedanjih napovedih v okviru makroekonomskega osnovnega scenarija naj vzdržnost zunanjega dolga v programskem obdobju ne bi bila ogrožena.V primeru negativnih pretresov bi lahko Romunija potrebovala dodatno financiranje v višini do 5 milijard EUR. V primeru takšnega alternativnega negativnega scenarija Romunija z razpoložljivimi finančnimi sredstvi ne bo mogla v celoti pokriti svojih potreb po zunanjem financiranju, predvsem zaradi manjših prilivov neposrednih tujih naložb in nižjih stopenj refinanciranja dolga, zlasti s strani bank. V takšnih alternativnih okoliščinah bi bilo treba preostale finančne potrebe kriti s sprostitvijo preventivne finančne pomoči EU (skupaj s pomočjo MDS). Ta alternativni scenarij je bil oblikovan v tesnem sodelovanju z osebjem MDS in potrjuje dodatne finančne potrebe v višini približno 5 milijard EUR, ki bi jih bilo treba kriti iz mednarodne finančne pomoči.Čeprav se je zaradi gospodarske krize spremenil trend kopičenja neravnovesij v gospodarstvu, ta še vedno obstajajo. Tekoči račun se je zmanjšal z 11,4 % BDP v letu 2008 na približno 4,2% v letu 2010. Rast posojil se je upočasnila, gradbena dejavnost pa se je v zadnjih dveh letih zmanjšala za dvomestno stopnjo. Inflacija ostaja visoka. Kljub temu se je cenovna konkurenčnost Romunije zaradi znatnega znižanja plač, zlasti v javnem sektorju, in dodatnega zmanjšanja vrednosti valute v letu 2010 povečala. Z ukrepi, ki so jih sprejeli organi, se je fiskalni primanjkljaj zmanjšal pod dogovorjeno raven za leto 2010. Kljub temu sta primanjkljaj tekočega računa in javnofinančni primanjkljaj (dvojni primanjkljaj) še vedno sorazmerno visoka. Poleg tega bi lahko stalno povečevanje zunanjega zadolževanja predstavljalo tveganje. To pomeni, da škodljiva makroneravnovesja še vedno obstajajo, kar resno ogroža vzdržnost plačilne bilance Romunije.PODPORA EU V OKVIRU ARANžMAJA ZA PLAčILNE BILANCE KOT DEL MEDNARODNIH PRIZADEVANJGlede na še vedno visoko tveganje za težave s plačilno bilanco in pod pogojem, da si bodo romunski organi odločno prizadevali za izvajanje obsežnega programa fiskalnega, finančnega in strukturnega prilagajanja, Komisija po posvetovanju z Ekonomsko-finančnim odborom z dne 3. marca 2011 priporoča, da Svet sprejme sklep o nadaljnji odobritvi vzajemne pomoči iz člena 143 Pogodbe (PDEU). Romunska vlada izvaja svoj gospodarski program, da bi se odpravile preostale resne grožnje vzdržnosti njene plačilne bilance.Poleg tega Komisija po posvetovanju z Ekonomsko-finančnim odborom predlaga, da Svet sprejme sklep o zagotovitvi preventivne srednjeročne finančne pomoči EU v višini do 1,4 milijarde EUR, da lahko Romunija podpre vzdržnost svoje plačilne bilance[2]. Predlagana preventivna pomoč bi bila na voljo do 31. marca 2013.Preventivna srednjeročna finančna pomoč za Romunijo v okviru aranžmaja za plačilne bilance držav članic se zdi ustrezna glede na sedanje razmere, v katerih so prilivi kapitala še vedno majhni, fiskalno in zunanje neravnovesje pa je še vedno veliko. Čeprav Romunija pod trenutnimi tržnimi pogoji ne namerava zaprositi za izplačilo nobenih sredstev MDS ali EU, se bo s preventivno pomočjo olajšalo stalno nadzorovano prilagajanje fiskalnega in zunanjega primanjkljaja.S pomočjo se bo zagotovila verodostojnost vladnega gospodarskega programa, vključno s stalnim fiskalnim prilagajanjem, okrepitvijo reforme finančnega trga, večjo osredotočenostjo na reforme proizvodnega trga in trga dela ter večjim črpanjem sredstev iz strukturnih skladov EU. Z izvajanjem tega gospodarskega programa so bo okrepil potencial rasti Romunije, kar bi moralo pozitivno vplivati na zunanjo vrednost romunske valute RON in tako zmanjšati možnost negativnih vplivov na bilance stanja v podjetjih in gospodinjstvih. Okrevanje gospodarstva bi tako moralo biti bolj trajnostno, kakovost sredstev v bančnem sektorju pa bi se morala izboljšati, kar bi sprostilo sredstva za nove naložbe.Čeprav preventivna pomoč odraža dejstvo, da lahko Romunija pod normalnimi tržnimi pogoji krije svoje potrebe po financiranju brez dodatne uradne pomoči, se šteje, da so negativna tveganja do prvega četrtletja leta 2013, ki resno ogrožajo vzdržnost plačilne bilance Romunije, ustrezno obravnavana s predvidenimi preventivnimi posojili v skupnem znesku do 5 milijard EUR, saj bi se predlagana preventivna pomoč EU za Romunijo v višini do 1,4 milijarde EUR zagotovila v povezavi s pomočjo MDS prek preventivnega aranžmaja „stand-by“ v višini 3,09 milijarde SDR (300 % romunske kvote pri MDS; približno 3,6 milijarde EUR). Svetovna banka bo še naprej zagotavljala podporo v višini 400 milijonov EUR, ki je bila predhodno odobrena v okviru njenega programa posojil za razvoj (DPL3), in 750 milijonov EUR v okviru financiranja reforme za socialno varnost in zdravstvene reforme na podlagi rezultatov.Preventivna finančna pomoč EU se zagotavlja za izpolnjevanje odločne zaveze romunskih organov, da bodo izvedli celovit gospodarski program. Program se bo v celoti upošteval v posodobljenem konvergenčnem programu Romunije in v romunskem nacionalnem programu reform. Posebni pogoji glede gospodarske politike, povezani z izplačilom obrokov posojila EU, bodo določeni v memorandumu o soglasju, ki ga bodo sklenili Komisija in romunski organi, pri čemer so glavni elementi teh pogojev naslednji:A: Fiskalna konsolidacijaFiskalna konsolidacija ostaja bistveni element programa reform, ki predvideva zmanjšanje fiskalnega primanjkljaja na 4,4 % BDP za leto 2011 na podlagi denarnega toka (pod 5 % BDP na podlagi ESR) ter na manj kot 3 % BDP za leto 2012 na podlagi ESR, s čimer bi se čezmerni primanjkljaj odpravil. Poleg tega se bodo s programom okrepila prizadevanja za zmanjšanje zaostankov v plačilih na centralni in lokalni ravni države. Izboljšati je treba sistem finančnega poročanja tistih podjetij v državni lasti, ki so ali bi lahko bila uvrščena v sektor države, da se omogoči mesečno spremljanje njihovega finančnega položaja, vključno z zaostanki v plačilih, da bi se ti postopno zmanjšali. Sredstva za plače v javnem sektorju bodo za leto 2011 še naprej omejena na 39 milijard RON (kar izključuje 1 574 milijonov RON v prispevkih za socialno varnost za vojaško dejavnost zaradi uporabe novega zakona o pokojninah) in bodo morala upoštevati ustrezne omejitve, ki so določene v srednjeročni fiskalni strategiji za obdobje 2012–2014.B: Fiskalno upravljanje in fiskalna strukturna reformaStalna tehnična pomoč, ki jo zagotavljata MDS in Svetovna banka na področju upravljanja in nadzora javnih financ, bo zagotovila velike ugodnosti fiskalnemu upravljanju. To vključuje tudi usposabljanje osebja in obnovo celotne infrastrukture informacijske tehnologije na področju upravljanja proračuna in izdatkov v sektorju države. Gospodarski program temelji na dejstvu, da je treba določiti prednostne javne naložbe, načrtovanje, spremljanje in ocenjevanje projektov javnih naložb pa izboljšati. Zato gospodarski program vključuje več ukrepov, vključno z oblikovanjem projektne zbirke podatkov, izboljšanjem načrtovanja kapitalskih naložb in zmogljivosti spremljanja v uradu predsednika vlade oziroma na ministrstvu za finance. Da se prepreči ponovno kopičenje zaostankov v plačilih, bo proračune bolnišnic, ki jih ureja ministrstvo za zdravstvo, pozorno spremljalo ministrstvo za finance. Romunski organi bodo na letni ravni še naprej pregledovali in posodabljali strategijo upravljanja dolgov, tj. v okviru tega programa do konca decembra 2011 in konca decembra 2012.C: Ureditev in nadzor finančnega sektorjaV finančnem sektorju bodo organi zagotovili, da zaradi preudarne obravnave zamenjav terjatev v lastniške deleže finančni položaji kreditnih institucij ne bodo slabši. Organi bodo za pripravo uvedbe MSRP od leta 2012 oblikovali predloge za bonitetne filtre, katerih cilj je ohranitev preudarnega pristopa k zagotavljanju sredstev za izgube pri posojilih, solventnosti in rezervam. H krepitvi finančne stabilnosti bistveno prispevata ohranjanje plačilne discipline pri kreditih in preprečevanje moralnega tveganja med dolžniki. Zato se bo vlada še naprej vzdržala sprejemanja zakonodajnih pobud (kot je zakonodaja o nesolventnosti fizičnih oseb) in spodbujanja določb na področju zakonodaje o izterjavi dolga, ki bi ovirala plačilno disciplino pri kreditih. Poleg tega bodo organi sprejeli potrebne spremembe za korelacijo med določbami zakona o stečaju zavarovalnic ter splošnim zakonom o nesolventnosti in zakonom o zavarovalništvu in zavarovalnem nadzoru.D: Monetarna politikaMonetarna politika bo še naprej usmerjena k stabilnosti cen in doseganju inflacijskih ciljev Narodne banke Romunije (3,0 % ± 1 odstotna točka konec leta 2011 in konec leta 2012).E: Strukturne reformeGospodarski program romunske vlade namenja velik poudarek reformi proizvodnega trga in trga dela z namenom izboljšanja njunega delovanja, da bo romunsko gospodarstvo odpornejše na zunanje pretrese, njegov dolgoročni potencial rasti pa večji. Razpored strukturnih reform iz tega programa bo vključen v prihodnji romunski nacionalni program reform in bo prispeval k doseganju nacionalnih ciljev Romunije, določenih v okviru strategije za rast Evropa 2020.Program v energetskem sektorju predvideva deregulacijo določanja cen ter trgovanja z električno energijo in plinom, pri čemer je cilj večja dostopnost do trga in večja prevozna zmogljivost ter prispevanje k vzpostavitvi v celoti delujočega, integriranega in medsebojno povezanega notranjega trga z električno energijo in plinom, kot je na to opozoril Evropski svet 4. februarja 2011. Program predvideva oblikovanje vplivnega in neodvisnega energetskega regulatorja, ki bo zmožen izpolnjevati svoje naloge in dolžnosti, kot so določene v tretjem energetskem paketu. Načrt prestrukturiranja za sektor premogovništva bo priglašen Komisiji. Program vsebuje celovito reformo železniškega sektorja, katere cilj je povečati učinkovitost pri zagotavljanju storitev potniškega prometa in načrtovanju železniške infrastrukture in hkrati ustvariti privlačnejši sektor za nepotniški promet (tovor). Reformo bo podprl vpliven in neodvisen regulativni organ za železniški sektor.Romunski pravni okvir za javno-zasebna partnerstva je treba spremeniti, da bo popolnoma skladen z direktivami EU o javnih naročilih. Poleg tega je treba končati pregled okolja javnih naročil. Program predvideva ustanovitev operativne enotne kontaktne točke, kot določa direktiva o storitvah, da se podjetjem pomaga pri vseh upravnih postopkih, ki so vključeni v ustanavljanje v Romuniji ali čezmejno zagotavljanje storitev, ter bo odpravil omejitve za ustanovitev trgovin na drobno.S programom se nadaljuje reforma trga dela v okviru spremenjenega delovnega zakonika, ki naj bi bil sprejet leta 2011, in racionalizacije institucij, ki določajo plače. Togost trga dela se obravnava prek širše uporabe pogodb o delu za določen čas, manjše velikodušnosti pri nadomestilih za nadure in podaljšanja poskusne dobe pri pogodbah za nedoločen čas. Romunska vlada bo z zadevnimi zainteresiranimi stranmi poskušala najti način za racionalizacijo pogajanj o plačah v zasebnem sektorju. Nazadnje, program politike vsebuje ukrepe za povečanje spodbud za ponudbo delovne sile in hkrati zmanjševanje dela na črno. Reforme so v skladu z direktivami EU in ključnimi delovnimi standardi ter upoštevajo potrebo po celostnem pristopu k prožni varnosti.Organi bodo sprejeli ukrepe za krepitev korporativnega upravljanja podjetij v državni lasti, tudi v finančnem sektorju.Program, kar zadeva zelo potrebno večje črpanje sredstev EU, predvideva izvajanje vladnega akcijskega načrta, ki ga trenutno končujejo romunski organi v odgovor na dopis predsednika Komisije z dne 13. decembra 2010. Program določa posebne cilje za kumulativno skupno raven potrjenih izdatkov do konca leta 2012, vključno z zagotovilom, da so v letnih proračunih zagotovljena ustrezna nacionalna sredstva za sofinanciranje, da se prepreči položaj, v katerem bi Romunija izgubila bistveni del strukturnih skladov, ki so ji na voljo za gospodarski razvoj.PriporočiloSKLEP SVETAOdobritev vzajemne pomoči RomunijiSVET EVROPSKE UNIJE JE –ob upoštevanju Pogodbe o delovanju Evropske unije in zlasti člena 143 Pogodbe,ob upoštevanju priporočila, ki ga je po posvetovanju z Ekonomsko-finančnim odborom podala Komisija,ob upoštevanju naslednjega:1.  Romunija od leta 2009 izvaja obsežen program reform. Vzdržnost javnih financ se izboljšuje in dostop države do tržnega financiranja se je izrazito izboljšal. Medtem ko se fiskalno prilagajanje nadaljuje in je menjalni tečaj romunske nacionalne valute (RON) glede valute najpomembnejših trgovinskih partnerjev postal stabilnejši, matične institucije bank v tuji lasti pa so ohranile svojo izpostavljenost do Romunije, je bančni sektor ostal stabilen in kapitalsko močan, zunanji primanjkljaj Romunije pa je obvladovan.2.  Prizadevati si je treba za stalno fiskalno konsolidacijo za nadaljnjo stabilizacijo deleža dolga v BDP in zagotovitev dolgoročne vzdržnosti javnih financ v hitro starajoči se družbi. Romunija je začela oblikovati krivuljo donosnosti, vendar sta financiranje proračunskega primanjkljaja in refinanciranje zapadlega dolga še vedno draga, Romunija pa se še vedno opira predvsem na kratkoročne dolžniške instrumente. Bančni sektor je ostal stabilen, vendar lahko povečanje oslabljenih sredstev še naprej obremenjuje sistem.3.  Zato je bistveno, da romunski organi vodijo preudarne in verodostojne makroekonomske politike, da se preprečijo ponovni večji pretresi na finančnem trgu. Temelj gospodarskega programa ostaja zmanjšanje fiskalnega primanjkljaja v skladu s priporočili, ki jih je Svet sprejel za Romunijo v okviru postopka v zvezi s čezmernim primanjkljajem. Da bo dosežek nižjih proračunskih primanjkljajev trajen, mora Romunija nadaljevati reformo upravljanja in nadzora javnih financ.4.  Svet redno pregleduje gospodarske politike, ki jih izvaja Romunija, zlasti z letnimi pregledi posodobitve konvergenčnega programa Romunije in izvajanja nacionalnega programa reform ter rednimi pregledi napredka Romunije v zvezi s konvergenčnim poročilom.5.  Čeprav so po osnovnem scenariju gospodarskega programa skupne bruto potrebe po financiranju do prvega četrtletja 2013 v celoti pokrite in vlada nadaljuje z izboljševanjem dostopa do tržnega financiranja, pa nedokončan načrt reform in znatna tveganja pri osnovnem scenariju upravičujejo prošnjo Romunije za preventivno finančno pomoč kot nadaljnji ukrep k pomoči, odobreni z Odločbo Sveta 2009/458/ES[3].6.  Romunski organi so EU in druge mednarodne finančne institucije zaprosili za finančno pomoč, da bi podprli vzdržnost plačilne bilance in tudi v primeru neugodnega gospodarskega razvoja zagotovili preudarno raven mednarodnih deviznih rezerv.7.  Plačilni bilanci Romunije še vedno resno grozijo težave, zaradi česar je vzajemna pomoč s strani Evropske unije še vedno upravičena –SPREJEL NASLEDNJI SKLEP:Člen 1Evropska unija še naprej dodeljuje Romuniji vzajemno pomoč in s tem nadaljuje pomoč, zagotovljeno z Odločbo Sveta 2009/458/ES z dne 6. maja 2009.Člen 2Ta sklep je naslovljen na države članice.Člen 3Ta sklep začne veljati na dan uradnega obvestila.Člen 4Ta sklep se objavi v Uradnem listu Evropske unije .V Bruslju, [datum].Za SvetPredsednikOCENA VPLIVA NA PRORAČUN(prim. člen 16 notranjih predpisov)PODROČJE POLITIKE: NASLOV 01 – GOSPODARSKE IN FINANČNE ZADEVEDEJAVNOST: FINANČNI POSLI IN INSTRUMENTI1. NASLOV PREDLOGA, ZADEVNA PRORAČUNSKA VRSTICA IN NASLOVPriporočilo za sklep Sveta o odobritvi vzajemne pomoči Romuniji v povezavi s predlogom sklepa Sveta o zagotovitvi preventivne srednjeročne finančne pomoči EU Romuniji.01 04 01 01 Jamstvo Evropske unije za posojila EU, najeta za podporo plačilni bilanci.2. PRAVNA PODLAGA:Člen 143 PDEU, člen 352 PDEU, Uredba Sveta (ES) št. 332/2002.3. SKUPNI ZNESKI ZA PRORAČUNSKO LETO (V EURIH)Ta postavka predstavlja strukturo jamstva, ki ga zagotovi Evropska unija. Komisiji bo omogočila, da odplača dolg (glavnico, obresti in druge stroške), če dolžnik (Romunija) tega ne bi zmogel.Proračunski vpis („p.m.“), ki odraža proračunsko jamstvo, bo aktiviran le v primeru dejanskega uveljavljanja jamstva. Običajno se pričakuje, da se proračunsko jamstvo ne bo uveljavljalo.3a – Tekoče letoNi relevantno.OPO |Začetna odobritev za proračunsko leto (proračun) |Transferji |Dodatna odobritev |Skupna odobritev |Odobritve, že namenjene za drugi delovni program |Razpoložljiva sredstva |Znesek za predlagani ukrep |3b – PrenosiNi relevantno.OPO |Prenosi |Odobritve, že namenjene za drugi delovni program |Razpoložljiva sredstva |Znesek za predlagani ukrep |3c – Naslednje proračunsko letoNi relevantno.OPO |Začetna odobritev za proračunsko leto (proračun) | p.m. |Transferji |Dodatna odobritev |Skupna odobritev |Odobritve, že namenjene za drugi delovni program |Razpoložljiva sredstva |Znesek za predlagani ukrep | p.m. |4. OPIS UKREPAPredlagana preventivna srednjeročna finančna pomoč EU Romuniji v primeru sprostitve vključuje posojilo EU (financira se iz posojil, ki jih EU najame na mednarodnih kapitalskih trgih) v višini 1,4 milijarde EUR. Zagotovljena bo v okviru mednarodnega finančnega svežnja in zlasti s posojilom MDS v višini 3,09 milijarde SDR (približno 3,6 milijarde EUR), ki ga podpira aranžma „stand-by“. Svetovna banka je namenila znesek v višini 1,15 milijarde EUR, od česar se je 400 milijonov EUR že namenilo v okviru predhodnega mednarodnega finančnega svežnja. Cilj preventivne srednjeročne finančne pomoči EU Romuniji je odpraviti še vedno velika tveganja v zvezi z vzdržnostjo plačilne bilance v Romuniji, ki je resno ogrožena od leta 2009. Poleg tega se s preventivno pomočjo še naprej zagotavlja podpora gospodarskemu programu vlade, katerega cilj je med drugim utrditev ponovno pridobljenega zaupanja vlagateljev in zmanjšanje možnosti za nadaljnje pretrese na finančnih trgih. Nova preventivna pomoč naj bi prispevala k finančni stabilnosti, ki presega finančno stabilnost države upravičenke ob upoštevanju pomembnih mednarodnih povezav (vključno z medbančnimi). Vladni gospodarski sveženj, kateremu je namenjena pomoč, vključuje stalno zmanjševanje primanjkljaja v obdobju 2011–2013, kar bi zmanjšalo potrebe vlade po financiranju. Nazadnje, pomoč, ki jo upravlja Komisija v posvetovanju z Ekonomsko-finančnim odborom, je eden od načinov za zagotovitev, da EU še naprej tesno sodeluje pri oblikovanju gospodarskih politik v Romuniji ter da so te politike skladne z zavezami Romunije v okviru EU in priporočili Sveta, zlasti glede izvajanja nacionalnega programa reform in konvergenčnega programa.Posojila, ki jih EU najame na kapitalskih trgih ali pri finančnih institucijah za zagotovitev posojila Romuniji, če ta zanj zaprosi ter Komisija in Ekonomsko-finančni odbor takšno prošnjo odobrita, so krita z jamstvom EU. EU posojilo najame na kapitalskih trgih ali pri finančnih institucijah. Znesek glavnice posojil, ki se lahko dodeli Romuniji, znaša 1,4 milijarde EUR.Struktura jamstva, ki ga zagotovi EU, bo Komisiji omogočila, da odplača dolg, če Romunija tega ne bi zmogla.Komisija lahko za izpolnitev svojih obveznosti začasno odplača dolg iz svojih gotovinskih virov. V tem primeru se uporabi člen 12 Uredbe Sveta (ES, Euratom) št. 1150/2000 z dne 22. maja 2000 o izvajanju Sklepa št. 2007/436/ES, Euratom o sistemu virov lastnih sredstev Evropskih skupnosti (UL L 130, 31.5.2000, str. 1).5. SPREJETA METODA IZRAČUNANi relevantno.6. RAZPORED PLAČIL (V EURIH)Ni relevantno.Postavka | Odobritve | Plačila |Leto n | Leto n + 1 | Leto n + 2 | Leto n + 3 | Naslednja proračunska leta |Leto n |Leto n + 1 |Leto n |Leto n + 1 |Skupaj |[1] Odločba Sveta z dne 6. maja 2009 o odobritvi vzajemne pomoči Romuniji (2009/458/ES) (UL L 1150, 13.6.2009) in odločba Sveta z istega dne o zagotovitvi srednjeročne finančne pomoči EU Romuniji (2009/459/ES) (UL L 150, 13.6.2011, str. 8). Svet je 16. februarja 2010 to odločbo spremenil, da bi se obravnaval učinek recesije, ki je bila večja od pričakovane, na cilje iz programa (2010/183/EU) (UL L 83, 30.3.2010, str. 19).[2] Predlagana pomoč bi se zagotovila v okviru aranžmaja EU za države članice, ki še niso sprejele eura, kot to ureja Uredba Sveta (ES) št. 332/2002.[3] UL L 150, 13.6.2009, str. 6.


title: Priporočilo za sklep Sveta o začetku pogajanj glede sporazuma o monetarnih odnosih s Knezevino Andoro

text:
Avis juridique important

|

52004PC0548

Priporočilo za Sklep Sveta o začetku pogajanj glede sporazuma o monetarnih odnosih s Knezevino Andoro  /* KOM/2004/0548 končno - CNB 2004/0184 */

Priporočilo za SKLEP SVETA o začetku pogajanj glede sporazuma o monetarnih odnosih s Knezevino Andoro(predlozena s strani Komisije)OBRAZLOITVENI MEMORANDUM1. SPLOŠNO11. maja 2004 je Svet sprejel Sklep st. 548/04 o stalisču, ki naj ga Skupnost zavzame glede sporazuma o monetarnih odnosih s Knezevino Andoro. Člen 8 tega sklepa določa, da se pogajanja z Andoro o denarnem sporazumu začnejo takoj za tem, ko Svet soglasa na priporočilo Komisije, da so izpolnjeni vsi potrebni pogoji. Ti pogoji so se zlasti povezani s tem, da obe strani predhodno parafirata sporazum o obdavčenju prihodkov od prihrankov, kot tudi z obvezo Andore, da sklene tak sporazum pred datumom, dogovorjenim s Skupnostjo.2. IZPOLNJEVANJE POGOJEVKomisija meni, da so pogoji sedaj izpolnjeni. Prvič, sporazum, ki določa merila, enaka merilom, določenim v Direktivi Sveta 2003/48/ES o obdavčitvi prihodkov od prihrankov v obliki plačil obresti, je bil parafiran v Bruslju 1. julija 2004. Drugič, Knezevina Andora je pisno obvestila Komisijo (ustno obvestilo z dne 1. julija 2004 veleposlanice Knezevine Andore, gospe Meritxell Mateu), da namerava ratificirati ta sporazum do 30. aprila 2005. Komisija zato priporoča, da Svet sprejme Sklep o odobritvi začetka pogajanj o monetarnih zadevah z Andoro.3. PRIPOROČILO KOMISIJE ZA ZAČETEK POGAJANJPriporočilo Komisije je osnovano na členu 8 Sklepa Sveta st. 548/04 o stalisču, ki ga mora Skupnost zavzeti glede na sporazum, ki zadeva monetarne odnose s Knezevino Andoro. Postopek za sprejetje tega priporočila s strani Sveta je določen v členu 111(3) Pogodbe, ki utemeljuje pravno podlago za denarne sporazume med Skupnostjo in tretjimi drzavami. Ta člen določa sprejetje s kvalificirano večino in po posvetovanju z ECB. Na podlagi člena 122(5) Pogodbe lahko glasujejo samo drzave članice, ki spadajo v evro območje, medtem ko je kvalificirana večina definirana kot dve tretjini glasov, merjenih v skladu s členom 205(2) Pogodbe.Osnutek Sklepa Sveta določa, da so pogoji, potrebni za začetek pogajanj z Andoro o sporazumu o monetarnih zadevah, izpolnjeni. Sprejem Sklepa s strani Sveta omogoča začetek pogajanj.Če Andora sporazuma o obdavčitvi prihodka od prihrankov ne ratificira pred dogovorjenim datumom, se bodo pogajanja o monetarnem sporazumu odlozila in se obnovila po sklenitvi sporazuma o obdavčitvi prihodka od prihrankov, določenega v členu 8 Sklepa Sveta st. 548/04 z dne 11. maja 2004.2004/0184 (CNB)Priporočilo za SKLEP SVETA o začetku pogajanj glede sporazuma o monetarnih odnosih s Knezevino AndoroSVET EVROPSKE UNIJE JE -ob upostevanju Pogodbe o ustanovitvi Evropske Skupnosti,ob upostevanju Sklepa Sveta (ES) st. 548/04 z dne 11. maja 2004 o stalisču, ki naj ga Skupnost zavzame glede sporazuma o monetarnih odnosih s Knezevino Andoro [1], in zlasti člena 8 Sklepa,[1]  UL L 244 z dne 16.7.2004 (str. 47 - 49).ob upostevanju Priporočila Komisije, [2][2]  UL C [...] [...], str. [...]ob upostevanju Mnenja Evropske Centralne Banke, [3][3]  UL C [...] [...], str. [...]ob upostevanju naslednjega:(1) Začetek pogajanj o sporazumu s Knezevino Andoro (v nadaljevanju "Andora") o monetarnih zadevah bi moral biti pogojen z izpolnitvijo potrebnih pogojev. Predhodno parafiranje sporazuma o obdavčitvi prihodkov od prihrankov obeh strank kot tudi z obvezo Andore, da sklene ta sporazum pred datumom, dogovorjenim s Skupnostjo, mora predstavljati del teh pogojev.(2) Andora in Komisija sta 1. julija 2004 začeli s postopkom parafiranja sporazuma, ki določa merila, enaka merilom, določenim v Direktivi Sveta 2003/48/ES o obdavčitvi prihodka od prihrankov v obliki plačil obresti.(3) Na podlagi ustnega obvestila veleposlanice Andore Komisiji, z dne 1. julija 2004, se je Andora obvezala, da ratificira tak sporazum do 30. aprila 2005. Ta datum je za Skupnost sprejemljiv.(4) V kolikor Andora pred dogovorjenim datumom ne ratificira sporazuma o obdavčitvi prihodka od prihrankov, bodo pogajanja o denarnem sporazumu ustavljena, dokler do ratifikacije ne pride.SKLENIL:Edini členPogoji, potrebni za začetek pogajanj z Andoro o sporazumu o monetarnih zadevah, kot je določeno v členu 8 Sklepa Sveta (ES) st. 548/04 o stalisču, ki naj ga zavzame Skupnost glede sporazuma, ki zadeva monetarne odnose s Knezevino Andoro, so izpolnjeni.Komisija bo obvestila Andoro o pripravljenosti Skupnosti, da sklene sporazum o monetarnih zadevah ter bo predlagala pogajanja za tak sporazum.V Bruslju,Za SvetPredsednik


title: Priporočilo SKLEP SVETA o načinu pogajanj o monetarnem sporazumu s Francosko republiko, ki deluje v imenu francoske čezmorske skupnosti Saint-Barthélemy

text:
     SL

SL        SL
 ---pagebreak---                     EVROPSKA KOMISIJA

                                                      Bruselj, 2.3.2011
                                                      SEC(2011) 249 konč.

                                        Priporočilo

                                     SKLEP SVETA

                                      z dne 2.3.2011

     o načinu pogajanj o monetarnem sporazumu s Francosko republiko, ki deluje v imenu
                       francoske čezmorske skupnosti Saint-Barthélemy

SL                                                                                SL
 ---pagebreak---                               OBRAZLOŽITVENI MEMORANDUM

     • Otok Saint-Barthélemy, ki trenutno spada med najbolj oddaljene regije EU, želi spremeniti
       svoj pravni položaj, da bi postal čezmorsko ozemlje iz četrtega dela Pogodbe o delovanje
       Evropske unije. Francoski predsednik je v pismu z dne 30. junija 2010 Evropski svet
       zaprosil, naj sprejme sklep o takšni spremembi. Svet je spremembo odobril na zasedanju
       29. oktobra 2010, veljati pa bo začela 1. januarja 2012.

     • Francoski organi so izrazili željo, da euro ostane valuta Saint-Barthélemyja, čeprav otok ne
       bo več del ozemlja Evropske unije. Uporaba eura kot uradne valute zunaj EU s soglasjem
       Evropske unije ni novost: EU ima sklenjene monetarne sporazume na podlagi člena 219(3)
       Pogodbe s Kneževino Monako, Republiko San Marino, Vatikansko mestno državo,
       trenutno pa si prizadeva za sklenitev četrtega takšnega sporazuma s Kneževino Andoro.
       Euro je uradna valuta v Svetem Petru in Mihaelu ter Mayottu, dveh francoskih čezmorskih
       državah in ozemljih.

     • Ti sporazumi priznavajo uradno uporabo eura in zagotavljajo, da se v zadevni državi
       uporablja zakonodaja, ki je potrebna za dobro delovanje ekonomske in monetarne unije.
       Zajeta področja vključujejo predvsem monetarno, bančno in finančno zakonodajo ter
       različna besedila v zvezi s preprečevanjem goljufij, ponarejanja in pranja denarja.

     • Nobeno od zgoraj navedenih področij ni v pristojnosti čezmorske skupnosti Saint-
       Barthélemy. Čeprav se bodo za Saint-Barthélemy še naprej uporabljala besedila EU, za
       katere mora Francija sprejeti ukrepe za prenos, je vseeno potrebna ad hoc rešitev, ki bo
       zagotovila, da se bodo zadevni obstoječi in prihodnji pravni akti ali pravni instrumenti z
       neposrednimi učinki, predvsem uredbe in sklepi ECB, tudi v prihodnje uporabljali za to
       čezmorsko skupnost.

     • Komisija mora biti zato pooblaščena, da sklene ustrezni monetarni sporazum med
       Evropsko unijo in Francosko republiko, ki deluje v imenu čezmorske skupnosti Saint-
       Barthélemy. ECB mora biti vključena v ta pogajanja.

SL                                                 2                                                  SL
 ---pagebreak---                                               Priporočilo

                                             SKLEP SVETA

                                             z dne 2.3.2011

         o načinu pogajanj o monetarnem sporazumu s Francosko republiko, ki deluje v imenu
                           francoske čezmorske skupnosti Saint-Barthélemy

     SVET EVROPSKE UNIJE JE –

     ob upoštevanju Pogodbe o delovanju Evropske unije in zlasti člena 219(3) Pogodbe,

     ob upoštevanju priporočila Komisije1,

     ob upoštevanju mnenja Evropske centralne banke2,

     ob upoštevanju naslednjega:

     (1)      Od uvedbe eura je za monetarne zadeve in zadeve, povezane z menjalnim tečajem,
              pristojna Unija.

     (2)      Svet določi način pogajanj in sklepanja sporazumov o monetarnih zadevah ali
              zadevah, povezanih z menjalnim tečajem.

     (3)      Sklep Evropskega sveta z dne 29. oktobra 20103 o spremembi položaja otoka Saint-
              Barthélemy v razmerju do Evropske unije določa, da otok Saint-Barthélemy od
              1. januarja 2012 preneha biti najbolj oddaljena regija Unije in pridobi status
              čezmorske države in ozemlja iz četrtega dela Pogodbe o delovanju Evropske unije
              (PDEU).

     (4)      Francija si prizadeva za sklenitev sporazumov, ki bodo zaradi te spremembe potrebni
              za zaščito interesov Unije.

     (5)      Francija je institucije EU obvestila, da namerava ohraniti euro kot enotno valuto v
              Saint-Barthélemyju.

     (6)      Zato je treba izpogajati monetarni sporazum med Evropsko unijo in Francosko
              republiko, ki deluje v imenu francoske čezmorske skupnosti Saint-Barthélemy, za
              zagotovitev stalne uporabe zadevne zakonodaje EU za Saint-Barthélemy –

     1
              UL C , , str. .
     2
              UL C , , str. .
     3
              UL L 325, 9.12.2010, str. 4.

SL                                                 3                                                SL
 ---pagebreak---      SPREJEL NASLEDNJI SKLEP:

                                                  Člen 1

     Evropska unija pri pogajanjih o monetarnem sporazumu s Francosko republiko, ki deluje v
     imenu francoske čezmorske skupnosti Saint-Barthélemy, zagotovi naslednje elemente:

     (a) Francoska republika ima pravico ohraniti euro kot enotno valuto v Saint-Barthélemyju ter
     eurobankovcem in eurokovancem podeliti status zakonitega plačilnega sredstva na njegovem
     ozemlju.

     (b) Na ozemlju otoka Saint-Barthélemy se tudi v prihodnje uporabljajo pravni akti EU z
     naslednjih področij: monetarna, bančna in finančna zakonodaja (vključno z nadzorom
     zadevnih institucij), predpisi, ki določajo ukrepe, potrebne za uporabo eura, preprečevanje
     pranja denarja in goljufije ter ponarejanja gotovine in negotovinskih plačilnih sredstev,
     predpisi o medaljah in žetonih ter o zahtevah v zvezi s statističnim poročanjem.

     (c) Stalna uporaba zadevnih pravnih aktov EU je zagotovljena s:

     – francoskimi ukrepi za prenos (za direktive EU) in neposrednim izvrševanjem (za pravne
     akte EU z neposrednimi učinki);

     – ali s spremembo zadevnega francoskega prava za zagotovitev popolne in takojšnje uporabe
     prava EU za Saint-Barthélemyja na področjih iz odstavka (b).

                                                  Člen 2
     Komisija vodi pogajanja s Francosko republiko, ki deluje v imenu francoske čezmorske
     skupnosti Saint-Barthélemy. ECB je v celoti vključena v pogajanja in se mora strinjati z
     zadevami, ki spadajo na njeno področje pristojnosti.
                                                  Člen 3

     Svet na predlog Komisije sprejme sklep o odobritvi podpisa in sklenitve sporazuma.
     Ta sklep je naslovljen na Komisijo in ECB.

     V Bruslju, 2.3.2011

     Za Svet

     Predsednik

SL                                                  4                                               SL


               EVROPSKA KOMISIJA
            Bruselj, 13.5.2015
            COM(2015) 242 final
            Priporočilo
            SKLEP SVETA
            o razveljavitvi Sklepa 2013/319/EU o obstoju čezmernega primanjkljaja na Malti

               Priporočilo

               SKLEP SVETA

               o razveljavitvi Sklepa 2013/319/EU o obstoju čezmernega primanjkljaja na Malti

               SVET EVROPSKE UNIJE JE –

               ob upoštevanju Pogodbe o delovanju Evropske unije, zlasti člena 126(12) Pogodbe,

               ob upoštevanju priporočila Komisije

               ob upoštevanju naslednjega:

               (1)S Sklepom Sveta 2013/319/EU z dne 21. junija 2013
                  1
                je bilo na priporočilo Komisije sklenjeno, da na Malti obstaja čezmeren primanjkljaj. Svet je opozoril, da je javnofinančni primanjkljaj Malte v letu 2012 dosegel 3,3 % BDP, kar je nad referenčno vrednostjo 3 % BDP iz Pogodbe, hkrati pa je bruto javni dolg presegel referenčno vrednost 60 % BDP iz Pogodbe in Malta ni dosegla zadostnega napredka pri izpolnjevanju merila glede zmanjšanja dolga v skladu z zahtevami v prehodnem obdobju
                  2
                po odpravi čezmernega primanjkljaja v letu 2012
                  3
               .

               (2)Svet je 21. junija 2013 v skladu s členom 126(7) PDEU in členom 3(4) Uredbe Sveta (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem
                  4
                na priporočilo Komisije na Malto naslovil priporočilo, v skladu s katerim naj bi ta čezmerni primanjkljaj odpravila najpozneje do konca leta 2014. Priporočilo je bilo objavljeno.

               (3)V skladu s členom 4 Protokola o postopku v zvezi s čezmernim primanjkljajem, ki je priloga k Pogodbama, Komisija zagotovi podatke za izvajanje postopka. V skladu s členom 3 Uredbe Sveta (ES) št. 479/2009 z dne 25. maja 2009 o uporabi Protokola o postopku v zvezi s čezmernim primanjkljajem, ki je priloga k Pogodbi o ustanovitvi Evropske skupnosti
                  5
               , morajo države članice v okviru uporabe tega protokola dvakrat letno sporočiti podatke o javnofinančnem primanjkljaju in javnem dolgu ter drugih s tem povezanih spremenljivkah, in sicer pred 1. aprilom in 1. oktobrom.

               (4)Svet bi moral sprejeti sklep o razveljavitvi sklepa o obstoju čezmernega primanjkljaja na podlagi sporočenih podatkov. Poleg tega bi moral sklep o obstoju čezmernega primanjkljaja razveljaviti le, če (i) primanjkljaj po napovedih Komisije v obdobju, ki ga zajemajo, naj ne bi presegal referenčne vrednosti 3 % BDP
                  6
               ; in (ii) delež dolga izpolnjuje v prihodnost usmerjeni element merila glede dolga.

               (5)Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009 po uradnem obvestilu, ki ga je Malta poslala aprila 2015, ter na podlagi programa za stabilnost za leto 2015 in napovedi Komisije iz pomladi 2015 je ugotovljeno naslednje:

               –Javnofinančni primanjkljaj je leta 2012 dosegel najvišjo raven pri 3,6 % BDP, nato pa se je leta 2013 znižal na 2,6 % BDP in leta 2014 na 2,1 % BDP. Zmanjšanje primanjkljaja v letu 2014 je bilo predvsem posledica izboljšanja cikličnih pogojev in proračunskih ukrepov, kar je omogočilo znatno povečanje tekočih prihodkov (za 2,5 % BDP), ki je več kot izravnalo povišanje tekočih odhodkov (za 0,8 % BDP) in neto odhodkov za investicije (za 0,1 % BDP), ki ga lahko pojasnimo z višjo stopnjo črpanja sredstev EU.

               –V programu za stabilnost za obdobje 2015–2018, ki ga je malteška vlada predložila 30. aprila 2015, je načrtovano zmanjšanje primanjkljaja na 1,6 % BDP v letu 2015 in nato na 1,1 % BDP v letu 2016. Glede na pomladansko napoved Komisije iz leta 2015 naj bi se primanjkljaj zmanjšal na 1,8 % BDP v letu 2015 in 1,5 % BDP v letu 2016. Primanjkljaj naj bi torej v obdobju, ki ga zajema napoved, ostal pod referenčno vrednostjo iz Pogodbe, ki znaša 3 % BDP.

               –Strukturni saldo, tj. saldo sektorja država, prilagojen za gospodarski cikel in brez upoštevanja učinkov enkratnih in drugih začasnih ukrepov, se je v obdobju 2013–2014 izboljšal za 1,3 % BDP.

               –Delež javnega dolga v BDP se je s 67,4 % BDP v letu 2012 povečal na 69,2 % BDP v letu 2013, in sicer zaradi začasne prilagoditve stanj in tokov, ki je povečala dolg. Leta 2014 se je nato zmanjšal na 68,0 % BDP. Bruto javni dolg naj bi se v letu 2016 nadalje zmanjšal na 65,4 % BDP, delno tudi zaradi ugodnega makroekonomskega scenarija. Poleg tega je v letu 2014 izpolnjevala merilo glede dolga, usmerjeno v prihodnost.

               (6)Od leta 2015, to je od leta po odpravi čezmernega primanjkljaja, velja za Malto preventivni del Pakta za stabilnost in rast, zato bi se morala z ustrezno hitrostjo začeti približevati srednjeročnemu proračunskemu cilju, vključno s spoštovanjem referenčne vrednosti za odhodke, ter doseči ustrezen napredek pri izpolnjevanju merila glede zmanjšanja dolga v skladu s členom 2(1a) Uredbe (ES) št. 1467/97. V tem okviru obstaja tveganje določenega odklona od zahtevane prilagoditve v višini 0,6 % BDP za dosego srednjeročnega cilja v letih 2015 in 2016. Za leto 2015 je napovedano izboljšanje strukturnega salda v višini 0,1 % BDP pod zahtevano raven. Čeprav je napovedana prilagoditev za leto 2016 v skladu z zahtevano, obstaja tveganje, da bo v letih 2015 in 2016 skupaj prišlo do določenega odklona. Zato bodo v letih 2015 in 2016 potrebni dodatni ukrepi.

               (7)V skladu s členom 126(12) Pogodbe se sklep Sveta o obstoju čezmernega primanjkljaja razveljavi, če se je čezmerni primanjkljaj v zadevni državi članici po njegovem mnenju ustrezno zmanjšal.

               (8)Po mnenju Sveta se je čezmerni primanjkljaj na Malti ustrezno zmanjšal, zato bi bilo treba razveljaviti Sklep 2013/319/EU –

               SPREJEL NASLEDNJI SKLEP:

               Člen 1

               Iz celovite ocene izhaja, da se je čezmerni primanjkljaj na Malti ustrezno zmanjšal.

               Člen 2

               Sklep 2013/319/EU se razveljavi.

               Člen 3

               Ta sklep je naslovljen na Republiko Malto.

               V Bruslju,

                     Za Svet

                     Predsednik

                     (1)
                  UL L 173, 26.6.2013, str. 52.

                     (2)
                  Po razveljavitvi postopka v zvezi s čezmernim primanjkljajem decembra 2012 v skladu s Paktom za stabilnost in rast je bilo za Malto določeno triletno prehodno obdobje za izpolnitev merila glede zmanjšanja dolga, ki je začelo teči leta 2012. Zahteve v prehodnem obdobju so določene v drugem pododstavku člena 2(1a) Uredbe (ES) št. 1467/97 in podrobneje opredeljene v dokumentu „Podroben opis izvajanja Pakta za stabilnost in rast ter smernice o obliki in vsebini programov za stabilnost in konvergenčnih programov“ z dne 3. septembra 2012 (glej:
                     http://ec.europa.eu/economy_finance/economic_governance/sgp/pdf/coc/code_of_conduct_en.pdf). Zahtevana minimalna linearna strukturna prilagoditev za leto 2012 je bila 0,4 odstotne točke BDP, vendar se je strukturni primanjkljaj v letu 2012 poslabšal za 0,5 odstotne točke BDP.

                     (3)
                  Javnofinančni primanjkljaj in javni dolg za leto 2012 sta bila naknadno popravljena na trenutnih 3,6 % BDP oziroma 67,4 % BDP.

                     (4)
                  UL L 209, 2.8.1997, str. 6.

                     (5)
                  UL L 145, 10.6.2009, str. 1.

                     (6)
                  V skladu z dokumentom „Podroben opis izvajanja Pakta za stabilnost in rast ter smernice o obliki in vsebini programov za stabilnost in konvergenčnih programov“.


               EVROPSKA KOMISIJA
            Bruselj, 18.5.2016
            COM(2016) 295 final
            Priporočilo
            SKLEP SVETA
            o razveljavitvi Sklepa 2010/401/EU o obstoju čezmernega primanjkljaja na Cipru

               Priporočilo

               SKLEP SVETA

               o razveljavitvi Sklepa 2010/401/EU o obstoju čezmernega primanjkljaja na Cipru

               SVET EVROPSKE UNIJE JE –

               ob upoštevanju Pogodbe o delovanju Evropske unije in zlasti člena 126(12) Pogodbe,

               ob upoštevanju priporočila Komisije,

               ob upoštevanju naslednjega:

               (1)Svet je v skladu s členom 126(6) Pogodbe 13. julija 2010 na podlagi priporočila Komisije s Sklepom 2010/401/EU
                  1
                sklenil, da na Cipru obstaja čezmerni primanjkljaj. Svet je ugotovil, da je po podatkih, ki so jih aprila 2010 sporočili ciprski organi, javnofinančni primanjkljaj Cipra v letu 2009 dosegel 6,1 % BDP in tako presegel referenčno vrednost 3 % BDP iz Pogodbe. Načrtovani bruto javni dolg naj bi leta 2010 dosegel 62 % BDP, kar je nad referenčno vrednostjo 60 % BDP iz Pogodbe.

               (2)Svet je istega dne v skladu s členom 126(7) Pogodbe in členom 3(4) Uredbe Sveta (ES) št. 1467/97 po priporočilu Komisije na Ciper naslovil priporočilo, v skladu s katerim naj bi ta odpravil čezmerni primanjkljaj najpozneje do leta 2012. To priporočilo Sveta je bilo objavljeno.

               (3)Komisija je 27. januarja 2011 na podlagi takrat razpoložljivih podatkov sklenila, da je Ciper sprejel ukrepe, ki predstavljajo ustrezen napredek pri odpravljanju čezmernega primanjkljaja v roku, ki ga je določil Svet. 11. januarja 2012 je Komisija ponovno potrdila, da je Ciper sprejel učinkovite ukrepe za pravočasno in vzdržno odpravo čezmernega primanjkljaja.

               (4)Ciprski organi so zaprosili za finančno pomoč Evropske unije, držav članic, katerih valuta je euro, in Mednarodnega denarnega sklada (MDS), da bi podprli ponovno vzpostavitev trajne rasti ciprskega gospodarstva. Svet je 25. aprila 2013 na Ciper naslovil sklep o posebnih ukrepih za ponovno vzpostavitev finančne stabilnosti in trajnostne rasti
                  2
               . Hkrati se je Cipru dodelila finančna pomoč iz Evropskega mehanizma za stabilnost (ESM). V tem okviru so 26. aprila 2013 ciprski organi in Komisija, ki je nastopala v imenu ESM, podpisali memorandum o soglasju o posebnem gospodarskopolitičnem pogojevanju (v nadaljnjem besedilu: memorandum o soglasju).

               (5)Svet je 16. maja 2013 v skladu s členom 3(5) Uredbe Sveta (ES) št. 1467/97 sklenil, da so bili sprejeti učinkoviti ukrepi, vendar je po sprejetju priporočila leta 2010 prišlo do nepričakovanih neugodnih gospodarskih dogodkov z večjimi negativnimi posledicami za javne finance. Zato je Svet na podlagi priporočila Komisije sklenil, da so bili izpolnjeni pogoji iz člena 3(5) Uredbe (ES) št. 1467/97, in Cipru izdal revidirano priporočilo na podlagi člena 126(7) PDEU, v skladu s katerim naj bi ta čezmerni primanjkljaj odpravil najpozneje leta 2016.

               (6)Komisija je 6. septembra 2013 sklenila, da je Ciper sprejel učinkovite ukrepe za odpravo čezmernega primanjkljaja do leta 2016, kot je 16. maja 2013 priporočil Svet.

               (7)V skladu s členom 10(2)(a) Uredbe (EU) št. 472/2013 je bil Ciper opravičen ločene predložitve poročil v okviru postopka v zvezi s čezmernim primanjkljajem in je poročal v okviru svojega programa za makroekonomsko prilagoditev.

               (8)Ciper je marca 2016 zaključil triletni program za makroekonomsko prilagoditev, ki je vključeval izvajanje ambicioznega programa reform in prispeval k zagotavljanju finančne stabilnosti, izboljšanju javnih financ in ponovni vzpostavitvi trajnostne gospodarske rasti.

               (9)V skladu s členom 4 Protokola o postopku v zvezi s čezmernim primanjkljajem, ki je priloga k Pogodbama, Komisija zagotovi podatke za izvajanje postopka. Države članice morajo v okviru uporabe tega protokola v skladu s členom 3 Uredbe Sveta (ES) št. 479/2009
                  3
                dvakrat na leto sporočiti podatke o javnofinančnih primanjkljajih in dolgu ter drugih povezanih spremenljivkah, in sicer pred 1. aprilom in 1. oktobrom.

               (10)Svet bi moral na podlagi sporočenih podatkov sprejeti sklep o razveljavitvi sklepa o obstoju čezmernega primanjkljaja. Poleg tega bi moral sklep o obstoju čezmernega primanjkljaja razveljaviti le, če primanjkljaj po napovedih Komisije v obdobju, ki ga zajemajo napovedi, naj ne bi presegal referenčne vrednosti 3 % BDP
                  4
                iz Pogodbe.

               (11)Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009, po uradnem obvestilu, ki ga je Ciper poslal aprila 2016, ter na podlagi programa za stabilnost za leto 2016 in pomladanske napovedi Komisije iz leta 2016 je ugotovljeno naslednje:

                  –Primanjkljaj sektorja država je v letu 2015 znašal 1,0 % BDP, kar pomeni, da se je znižal pod referenčno vrednost 3 % BDP iz Pogodbe leto dni pred rokom, ki ga je določil Svet. To izboljšanje je posledica naporov za konsolidacijo javnih financ in postopnega zmanjševanja enkratnega učinka ukrepov za stabilizacijo finančnega sektorja na primanjkljaj v letu 2014.

                  –V programu za stabilnost za leto 2016, ki ga je ciprska vlada predložila 13. maja 2016, je načrtovan primanjkljaj sektorja država v višini 0,4 % BDP v letu 2016 in v višini 0,5 % BDP v letu 2017. Glede na pomladansko napoved Komisije iz leta 2016 naj bi ob predpostavki nespremenjenih politik nominalni saldo znašal –0,4 % BDP v letu 2016 in 0 % BDP v letu 2017. Primanjkljaj naj bi torej v obdobju, ki ga zajema napoved, ostal pod referenčno vrednostjo iz Pogodbe, ki znaša 3 % BDP.

                  –Komisija ocenjuje, da se je strukturni saldo, tj. saldo sektorja država, prilagojen za gospodarski cikel in brez upoštevanja učinkov enkratnih in drugih začasnih ukrepov, med letoma 2013 in 2015 izboljšal za 6,6 % BDP.

                  –Bruto dolg sektorja država kot odstotek BDP se je v letu 2015 s 102,5 %, kolikor je znašal leta 2013, povečal na 108,9 % zaradi javne podpore, dodeljene finančnemu sektorju, in skrčenja nominalnega BDP. V skladu s pomladansko napovedjo Komisije iz leta 2016 naj bi bruto dolg sektorja država v letu 2016 ostal stabilen, v letu 2017 pa naj bi se zmanjšal na 105,4 % BDP, predvsem zaradi povečanja nominalnega BDP.

               (12)Od leta 2016, to je od leta po odpravi čezmernega primanjkljaja, bo za Ciper veljal preventivni del Pakta za stabilnost in rast, zato bi moral zagotoviti izpolnjevanje srednjeročnega proračunskega cilja, spoštovanje referenčne vrednosti za odhodke ter doseganje zadostnega napredka pri izpolnjevanju merila glede dolga v skladu s členom 2(1)(a) Uredbe (ES) št. 1467/97 iz julija 1997. V tem okviru se zdi, da bo Ciper v letu 2016 izpolnjeval svoj srednjeročni cilj, medtem ko naj bi v letu 2017 prišlo do določenega odklona. Po napovedih naj bi se strukturni saldo Cipra poslabšal bolj, kot dovoljujejo prehodne določbe glede dolga. V letu 2017 bodo potrebni dodatni ukrepi.

               (13)V skladu s členom 126(12) Pogodbe Svet razveljavi odločitev o obstoju čezmernega primanjkljaja, če se je čezmerni primanjkljaj v zadevni državi članici po njegovem mnenju ustrezno zmanjšal.

               (14)Po mnenju Sveta se je čezmerni primanjkljaj na Cipru ustrezno zmanjšal, zato bi bilo treba Sklep 2010/401/EU razveljaviti –

               SPREJEL NASLEDNJI SKLEP:

               Člen 1

               Iz celovite ocene sledi, da se je čezmerni primanjkljaj na Cipru ustrezno zmanjšal.

               Člen 2

               Sklep 2010/401/EU se razveljavi.

               Člen 3

               Ta sklep je naslovljen na Republiko Ciper.

               V Bruslju,

                     Za Svet

                     Predsednik

                     (1)
                  Sklep Sveta 2010/401/EU z dne 13. julija 2010 o obstoju čezmernega primanjkljaja na Cipru (UL L 186, 20.7.2010, str. 30).

                     (2)
                  Sklep Sveta 2013/236/EU z dne 25. aprila 2013 naslovljen na Ciper o posebnih ukrepih za ponovno vzpostavitev finančne stabilnosti in trajnostne rasti (UL L 141, 28.5.2013, str. 32).

                     (3)
                  Uredba Sveta (ES) št. 479/2009 z dne 25. maja 2009 o uporabi Protokola o postopku v zvezi s čezmernim primanjkljajem, ki je priloga k Pogodbi o ustanovitvi Evropske skupnosti (UL L 145, 10.6.2009, str. 1).

                     (4)
                  V skladu z dokumentom „Posebnosti izvajanja Pakta za stabilnost in rast ter smernice za obliko in vsebino programov stabilnosti in konvergenčnih programov“ z dne 3. septembra 2012. Glej:

                     http://ec.europa.eu/economy_finance/economic_governance/sgp/pdf/coc/code_of_conduct_en.pdf.